10 Des 2009 lewegewer7
Die Kersboom-gebruik het waarskynlik ontstaan omdat die ligte / lampe in hierdie feestyd aanvanklik aan 'n amandelboom boom buite die huis opgehang was (onthou die minora in die vorm van 'n amandelboom!) en later binne in die huis ingebring is. Soos wat die christendom in Europa inbeweeg het, het die soort boom verander.
St Nikolaas is gebore ongeveer 280 AD in Patara, Lycia, 'n gebied wat deel uitmaak van hedendaagse Turkye. Hy het albei sy ouers as 'n jong man verloor en na bewering sy erfenis gebruik om die armes en siekes te help. Hy was 'n baie goeie man en het 'n reputasie gehad om die armes te help en geheime geskenke aan mense te gee wat dit nodig gehad het. Hy was 'n toegewyde Christen en het later as biskop van Myra gedien, 'n stad wat nou Demre genoem word. Die roem van die heilige Nikolaas van Myra het skielik gegroei na sy gevangenis en die daaropvolgende dood (345 AD) in die hande van die Romeinse Keiser, Diokletianus. Reeds in die sesde eeu is kerke in sy eer in Europa gebou. Teen die Middeleeue het hy die beskermheilige van beide Griekeland en Rusland geword. Toewyding aan Nikolaas het gedurende die Protestantse Hervorming van die vyftiende eeu afgeneem. Slegs in Nederland, alhoewel 'n Protestantse volk, is die legende van Nikolaas in stand gehou en gevier. Die Nederlanders het sy feesdag op 6 Desember behou as die tyd om geskenke te bied aan kinders wat hul skoene die nag van te vore uitgelaat het. Dit was die Hollanders wat die gebruik van "Santa Claus" die wêreld in versprei het. Teen die middel van die negentiende eeu was dit die fokus waaroor Kersfees gedraai het (Ensiklopedie van Wêreldbiografie, 2004. St. Nikolaas. The Gale Group Inc.).